Gasa-konflik: Skietstilstand tree in werking | Maroela Media
'n Senior Hamas-leier het in reaksie op die skietstilstand gesê dit is 'n oorwinning oor Israel. Khalil al-Hayya, 'n senior lid van die Islamitiese beweging se politieke buro in die Gasa-strook, het beloof dat huise wat deur Israeliese lugaanvalle vernietig is, herstel sal word. Duisende mense het in Gasa-stad bymekaargekom om die skietstilstand te vier.
Benjamin Netanyahu, Israel se premier, het gesê Israel se bombardering van Gasa het Hamas "baie jare teruggesit".
Die skietstilstand, wat deur Egipte onderhandel is, het Vrydag in werking getree ná internasionale druk om die bloedvergieting wat vroeër vandeesmaand uitgebreek het, te stuit.
Die Amerikaanse president Joe Biden het die ooreenkoms verwelkom.
"Ek glo dat ons 'n ware geleentheid het om vooruitgang te maak, en ek is daartoe verbind om daaraan te werk," het Biden in die Withuis gesê en bygevoeg dat hy Egipte se rol in die bemiddeling van die ooreenkoms verwelkom.
Israeliese aanvalle op Gasa sedert 10 Mei het tot die dood van 232 Palestyne, onder wie 65 kinders, gelei en volgens die ministerie van gesondheid is minstens 1 900 mense gewond. Groot gebiede is in puin gelê en ongeveer 120 000 mense is ontwortel.
Volgens die Israeliese weermag het Hamas en ander Islamitiese gewapende groepe in Gasa meer as 4 300 vuurpyle na Israel afgevuur, maar is die oorgrote meerderheid van die vuurpyle wat na dig bevolkte gebiede onderweg was deur sy "Ysterkoepel"-verdedigingstelsel onderskep.
Die vuurpyle het 12 lewens in Israel geëis, onder wie twee kinders en 'n soldaat.
Die konflik het toegeneem nadat Hamas vuurpyle in die rigting van Jerusalem afgevuur het ná botsings tussen die Israeliese polisie en Palestynse betogers by die Al-Aqsa-moskee.
Israel het 'n lugaanval van stapel gestuur en volgens die weermag is honderde militêre teikens in Gasa getref en is tientalle militante bevelvoerders dood.
Hoe op aarde kan die Hamas leier die skietstilstand as 'n oorwinning beskou? Hy kan bly wees Israel het ingestem en nog meer kon dood wees selfs hy ook
Ek hoop Hamas het nou hul les geleer.
Wonderlike nuus. Israel het nie die deur gedink nie. Ek het nog nooit so baie weerstand gesien van die ander lande en hulle populasies nie. Dis goed om te sien mense begin opstaan vir wat reg is.
Hamas droom as hulle dink dat dit vir hulle 'n oorwinning is. Israel se militere krag en tegnologie is baie ver verhewe bo Hamas s'n.
Ek dink in elke geval dat enige groep wat godsdiens as verskoning gebruik om hul eie terreur motiewe te bevorder, nie mag en kan wen nie.
Hierdie oorlog woed al meer as 4000 jaar, sedert Goliat nog in die stad Gat gewoon het in Gaza. Hulle is eintlik die Filistyne, nie Palestyne nie. Gaza is 'n oorbevolkte, onderontwikkelde derdewêreldland met 'n baie hoë bevolkingsaanwas. Dit klink ook vir ons bekend. Google gerus 'n lugfoto van Gaza en Israel. 'n Mens sien 'n verflenterde onontwikkelde land, dan 'n grensdraad en dan direk daarvandaan hoogs ontwikkelde, groen boerderye van 'n eerstewêreld land. Dit is eintlik wat die palestyne wil hê – plase sonder vergoeding.